Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: Melléklet a 26/2004. (IX. 16.) OM rendelethez
Paragraph Index: 176

2. Kapcsolódás Európához és a nagyvilághoz Alakuljon ki a tanulókban pozitív viszony a közös európai értékekhez. Becsüljék meg az európai fejlõdés során létrehozott eredményeket, köztük Magyarország szerepét, hozzájárulásait. Legyenek érdeklõdõk, nyitottak az európai kultúra, életmód, szokások, hagyományok iránt, különös tekintettel a hazánkat környezõ országokra, népekre. Ismerjék meg az európai egység erõsödésének jelentõségét, ellentmondásait, szerepét a tagországoknak és lakosainak életében. A tanulók ismerjék az egyetemes emberi kultúra legjellemzõbb, legnagyobb hatású eredményét. Legyenek nyitottak, megértõk a különbözõ szokások, életmódok, kultúrák, vallások, a másság iránt, becsüljék meg ezeket. Szerezzenek információkat az emberiség közös (globális) – fõleg Magyarországot közelebbrõl érintõ – problémáiról, az ezek kezelése érdekében kialakuló nemzetközi együttmûködésrõl. Legyenek érzékenyek a problémák lényege, okai, összefüggéseinek és megoldási lehetõségeinek keresése, feltárása iránt. Az iskolák és a tanulók törekedjenek arra, hogy valamilyen módon közvetlenül is részt vállaljanak a nemzetközi kapcsolatok ápolásában. (Pl. testvériskolai kapcsolat, táborozás, kirándulás, tanulmányút pedagógusoknak és diákoknak, ösztöndíj, versenyek, levelezés külföldi diákokkal, internetes kapcsolat stb.).

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes